Grrandi

"Det kan godt være at byen brænder, men dværgene er immervæk et flittigt folk! Og snart får vi en masse nye landarealer, vi kan benytte os af, så snart jeres patetiske byer er udryddet!."

General Grrandi (539-594) var en af de fire generaler der styrede i Thabruatis under Den Ukendte Konges styre. Grrandi havde ansvaret for den nordøstlige egn, hvor dværgenes tilholdssted, Flodbyen, også ligger. Under Slaget Om Nyverden var han med i det endelige slag der foregik i Krystalslottets tronsal, hvor Eventyrerne opdagede ansigtet bag Den Ukendte Konge. På Trods af Grrandis evner med en hammer blev han dræbt og lod sit eftermæle brænde ned med resten af byen.

Udseende
Grrandi var en bred mand med et stort, rødt skæg. Med en stor hammer er han en dødsensfarlig trussel for alle der nærmer sig hans korte armes radius.

Slaget i tronsalen
Da Eventyrerne endelig fik kæmpet sig igennem den kæmpende, og senere; brændende by, slog de portene op til Krystalslottet, hvor de så Bjørnar Haraldsen sidde på den høje trone med et smil på læben. Ved siden af stod Bjørnars bror, Heinrich Haraldsen, og Grrandi selv.

Efter at Bjørnar havde forklaret sit motiv, trådte Grrandi ind og tilføjede at en hær af dværge var på vej ned for at deltage i slaget, og skjulte ikke sin begejstring for at de som folk endelig ville brede sig mere ud en det førhen var tilfældet. Snart ville dværgene ikke længere være mytiske. Eventyrerne ville selvfølgelig kæmpe imod, men da var det allerede for sent: Grrandis dværge var kommet frem, og havde omringet vores helte. Men da troppede Elverkongen, Didrik og Jerry også op i tronsalen med andre vagter. Det var nu helt lige. Og en kæmpemæssige kamp brød ud, hvor bl.a. Elverkongen faldt.

Grrandi selv deltog også i kampen, hvor han sloges med nogle tilfældige vagter. På et tidspunkt rendte han ind i P. Irat og Mik, som han gik til angreb på. På trods af sin store hammer, var det dog ikke nok. Ud af ingenting gik Mik til angreb og halverede Grrandis liv i ét slag. Men Grrandi slog tilbage og gjorde meget skade på Mik, der var på nippet til at falde og aldrig rejse sig op igen.

"Det kan godt være at du er højere end mig, men jeg er stærkere! Og det vil vise sig når jeg smadrer dit kranie!" havde Grrandi råbt til Mik, der lå på knæ. Men det måtte ikke ske, tænkte P. Irat. Ud af ingenting sprang han frem og svang sin sabel, så Grrandi blev halveret og landede på det kongelige marmorgulv i to blodige dele.

"Bare rolig, Mik. Han er væk nu!" havde P. Irat sagt til Mik. Og han havde ret. Grrandi ville aldrig nogensinde komme tilbage for at hjemsøge dem. Han var død. Og faldt som den sidste af de fire generaler under Bjørnar Haraldsen.

Trivia

 * Grrandi betyder "Store ham", hvilket fik ham til at føle sig større end han var.


 * Når man møder Grrandi skal man trække syv skæbneskort og udvælge et, som Grrandi skal udføre.